**Priloga 1: Navodilo za pripravo povzetka raziskav, ki se prijavljajo samo na OI (KSOPR in EK OI)**

Povzetek naj bo omejen na 2 strani in naj vsebuje v tabeli naštete postavke.

|  |  |  |
| --- | --- | --- |
| 1. | **Naslov raziskave** | Naslov naj bo v slovenščini in angleščini. |
| 2. | **Tip raziskave (IZBERITE)** | * predklinična, * epidemiološka, * klinična raziskava, * kvalitativne raziskave |
| 3. | **Uvod** | Uvod uvede bralca v tematiko raziskave. Vsebuje naj tudi kratek opis, ki pojasni namen in hipotezo raziskave. |
| 4. | **Namen raziskave (aim/purpose)** | Namen raziskave je tisto, kar naj bi raziskava prispevala k spoznavanju in/ali razreševanju nekega problema (npr. izboljšanje uspešnosti zdravljenja…). |
| 5. | **Cilji raziskave (objective)** | Cilj raziskave je tisto, kar moramo med raziskavo dejansko doseči, da bi prispevanje v čim večji meri uresničili (npr. ovrednotiti učinkovitost in  varnost novega načina zdravljenja v primerjavi z …). |
| 6. | **Hipoteza** | Hipoteza ali domneva je podan predlog za razumevanje pojavov in procesov (naše mnenje o povezanosti med pojavi, ki jih raziskujemo (npr. z novim zdravljenjem se bo izboljšalo preživetje za \_%)) oz. pri kvalitativnih nalogah je to lahko tudi raziskovalno vprašanje. |
| 7. | **Zasnova raziskave** | Primeri zasnov:   * randomiziran klinični poskus, * nerandomiziran klinični poskus, * kohortna raziskava (prospektivna ali retrospektivna), * raziskava primerov s kontrolami (retrospektivna), * presečna raziskava (npr. anketa), * študija primera, intervju, anketa, * predklinične raziskave. |
| 8. | **Opis časovnega okvira raziskave** | Obdobje trajanja raziskave: začetek in konec raziskave. |
| 9.\* | **Opis opazovancev** | Opis ciljne populacije: časovno, krajevno in stvarno ter velikost vzorca. |
| 10.\* | **Opis postopkov izbire preiskovancev oz. pacientov** | Vključitveni in izključitveni kriteriji. |
| 11.\* | **Opis opazovane intervencije** | Npr. metod zdravljenja oz. »novega« in »starega« načina zdravljenja… |
| 12.\* | **Opazovani izid oz. izidi (observed outcomes)** | Npr. skupno in specifično preživetje, lokalna, regionalna in sistemska kontrola, kasna morbiditeta. Podane naj bodo metode, kako se bo meril (postopki orodja) ter kakšne so njegove vrednosti (numerične ali opisne). |
| 13.\* | **Pojasnevalni dejavniki**  **(explanatory factors)** | V intervencijskih raziskavah kot je klinični poskus je to samo intervenca. |
| 14.\* | **Moteči dejavniki (confounders)** | Dejavniki, ki lahko vplivajo na opazovani izid oz. motijo oceno povezanosti med opazovanim izidom in pojasnjevalnimi pojavi (npr. starost, komorbidnost, stadij, rizičnost bolezni,…) in metode njihovega obvladovanja (randomizacija, multivariatna analiza,…). |
| 15.\*\* | **Predvideni materiali in metode** | Kvalitativne naloge: vzorec (udeleženci, intervjuvanci, merski instrumenti) oz. za kvantitativne naloge: material in uporabljene raziskovalne metode. |
| 16. | **Osnovni opis statistične metode** | |
| 17. | **Opredelitev, kateri postopki v raziskavi predstavljajo (v primerjavi s standardnim zdravljenjem) dodatno obremenitev za OI** | |
| 18. | **Financiranje raziskave** | |
| 19. | **Vodja raziskave** | |
| 20. | **Glavni raziskovalec na OI** | |
| 21. | **Sodelavci na OI** (za ostale raziskave po lastni presojiti izpolniti Prilogo 3) | |
| 22. | **Zunanji sodelavci pri raziskavi in kratek opis predvidenega sodelovanja** (npr. evropski projekt, pogodba, ARRS projekt…) | |

*\*Izpolnite le za klinične raziskave. \*\*Izpolniti le za ostale raziskave.*